Dikemark kraftverk

Dikemark kraftverk er en kraftstasjon oppført i 1904 øverst i Verkenselva på Dikemark i Asker, til kraftforsyning for Dikemark sykehus.

Kraftstasjonen har høy arkitekturhistorisk og helsehistorisk verdi som bygning for elektrisk kraft og som del av et samlet bygningsmiljø med svært stor bevaringsverdi. Fallrettighetene i elven og et eldre damanlegg ved utløpet fra Verkensvannet var viktig for valg av tomt for sykehuset.

Turbinrør og deler av maskineriet er opprinnelig, mens generator og antakelig også hovedtavle er fra en modernisering i årene 1920–26. Kraftverk av denne typen og med denne størrelsen er i dag sjeldne i Norge. Maskinhallen er med mindre endringer i all hovedsak bevart med opprinnelige interiører så nær som for endringer i hovedtavle og produksjonsutstyr.

Bygningens arkitektur er utformet med tilsvarende motiver og materialer som øvrige sykehusbygninger, men tilpasset funksjonen som kraftstasjon. Bygningen er et viktig historiefortellende element i det differensierte bygningsmiljøet på Dikemark.
mini|none|Maskinhallen 2024. Et aggregat er fjernet og erstattet av en diesel generator
Det var installert to like aggregat, med francisturbin og 100 kVA 3-fas 230V generator. Kun et aggregat var i bruk av gangen.

Referanser

Kilder


 Biofokusrapport 2009-23 : Naturverdier ved Dikemark og Vardåsen i Asker kommune
 Lokalhistoriewiki
 Åpen dag arrangert av tidligere driftspersonell, 7.september 2024

Eksterne lenker
 NVE vannkraftdatabase

Kategori:Kraftverk i Asker
Kategori:Kulturminner i Asker
Kategori:Kraftverk etablert i 1904
Kategori:Årosvassdraget
Kategori:Tidligere kraftverk i Akershus